Imtella' Ottubru 31, 2021 Il-Pulizija Taljana arrestat Taljana li qatlet lis-sieħeb tagħha ftit wara li fuq Facebook kitbet li se tagħmel xi ħaġa li qatt ma ħolmot li tagħmilha. Vanda Grignani kitbet "Skużawni, nixtiqilkom il-ġid, qed inħoss in-nuqqas tal-familja, ninsab waħdi, dan il-bniedem qatgħali nifsi, il-pulizija u l-carabinieri ta' Trapani qishom jaqblu miegħu, illejla se nagħmel xi ħaġa li qatt ma ħsibt li se nagħmel, inħobbkom". Ħafna ħasbu li kienet se tagħmel suwiċidju imma mbagħad ħarġet l-aħbar li kienet qatlet lis-sieħeb tagħha Cristian Coraci fejn it-tfajla ammettiet dak li wettqet. Mill-ewwel stħarriġ jidher li Coraci, li fil-passat kien ġie kkundannat mill-Qrati Taljani fuq akkużi relatati mad-droga u qtil, daħal fid-dar fi Trapani fejn kienu jgħixu flimkien fis-sakra u waqt l-argument vjolenti tatu daqqa ta' sikkina.